section_heading: Geologija
paragraph_text: mini|desno|200px|<center>[[Litosferne ploče s prikazanim smjerovima pomicanja u mm/god.]] Područje Perzijskog zaljeva još je tijekom paleozoika bilo izloženo drevnom oceanu Paleotetis, odnosno tijekom mezozoika Neotetisu.Konyuhov, A. I.; Maleki, B. (2006.), str. 344. Veći dijelovi Perzijskog zaljeva, Arapskog poluotoka, jugozapadnog Irana i istočne Mezopotamije tijekom mezozoika zajedno su tvorili Arapsku ploču.Ross, David A.; Uchupi, Elazar; White, Robert S. (1986.), str. 537.-556. Glavni čimbenici koji su uvjetovali sužavanje ove platforme odnosno oblikovanje današnje geološko-geomorfološke strukture Perzijskog zaljeva uključuju deformaciju poluotoka Musandam zbog subdukcije od istoka prema jugozapadu tijekom kasne krede i srednjeg tercijara, zatim sudaranje euroazijske i arapske litosferne ploče tijekom oligocena ili ranog miocena, te konsolidaciju gorja Zagros zbog gravitacijskog klizanja tijekom neogena i pleistocena. Seizmičke aktivnosti danas su ograničene u planinskim predjelima Hadžara i Zagrosa koji zemljopisno omeđuju Perzijski zaljev s istočne strane. U užem geomorfološkom smislu, Perzijski zaljev predstavlja depresiju koja se ispod razine mora našla prije 7 − 14,5 tisuća godina zbog transgresije.Lambeck, Kurt (1996.), str. 49.